Directorul general al operatorului feroviar de stat, Traian Preoteasa, a aprobat în această lună o nouă majorare de tarife la CFR Călători. După scumpirea biletelor de tren care a avut loc în luna decembrie a anului trecut, noile tarife vor intra în vigoare începând cu data de 1 aprilie, decizia fiind publicată și în Buletinul Informativ al Societăţii Naţionale de Transport Feroviar de Călători C.F.R. Călători S.A.. Desigur că pentru mai mulți bani plătiți pentru un bilet, călătorii vor aștepta și servicii mai bune din partea companiei. Doar cei care vor călători cu trenul vor aprecia dacă acest lucru se va întâmpla sau nu.